Der findes flere forskellige tillæg efter overenskomsten, og om du har krav på dem afhænger blandt af, hvilken stilling du er ansat i (for eksempel rådighedstillæg, hvis du er ansat som administrativ generalist eller et lektortillæg, hvis du er ansat som lektor). Der findes også lokalt forhandlet løntillæg, nemlig funktions-/kvalifikationstillæg. Der er ikke nogen facitliste for størrelsen på funktions- og kvalifikationstillæg – de afhænger i praksis af stillingens indhold, din erfaring, kompetencer og så videre. Dette skal du sammenholde med de funktioner og ansvarsområder, der ligger i dit (nye) job. Dette giver dig også – alt andet lige - et fingerpeg om, hvor du bør ligge i forhold til gennemsnittet eller medianen: Hvis du for eksempel er højt specialiseret i forhold til jobindholdet, har et stort ansvar eller har dokumenteret særlige resultater, skal du måske kigge på 75- eller 90 %-fraktilen og ikke gennemsnittet eller medianen.